Presedintele Senatului admite ca nu a stat sa citeasca "in detaliu fiecare pagina", ci s-a uitat "la concluzii", care, "la un moment dat, m-au bucurat".In final, insa, a realizat ca "sunt aberatii in raport". "Ar fi trebuit ca prin concluzia finala sa se recomande ridicarea MCV. Ei bine, nu. Aici este o poveste fara sfarsit. Tintele sunt in miscare. Avem progrese ireversibile, dar mai trebuie ceva facut. Tot timpul se mai gaseste ceva de facut. Sunt aberatii in raport", a spus seful Senatului.Tariceanu a dat si un exemplu: "M-am uitat la chestiunea care priveste Parlamentul. Recomanda Parlamentului ca sa-si motiveze deciziile. Or, nu stiu cum sa facem ca fiecare parlamentar, senator sa-si motiveze votul. Votul e secret. Nicaieri in lume nu se motiveaza aceste decizii.Nu facem noi in Romania reguli altfel decat sunt in alta parte. Nu functioneaza imunitatea in Romania altfel decat functioneaza in alta parte. Imunitatea in Romania nu este nici mai cuprinzatoare, nici mai putin cuprinzatoare decat in alte parti", a mai spus Tariceanu."Raportul MCV arata progrese ireversibile in lupta anticoruptie. Voi propune, intr-o discutie cu premierul Sorin Grindeanu si Liviu Dragnea, ca Romania sa transmita Comisiei Europene ca nu mai vrea sa coopereze in cadrul MCV, care e unul discriminatoriu", a conchis Calin Popescu Tariceanu.Tariceanu a motivat aceasta decizie prin faptul ca "legislatia romana privitoare la incompatibilitati si conflictul de interese e cea mai severa din toata Europa", ca "avem cea mai transparenta, excesiv de transparenta legislatie. Ce sa facem in plus?".